Projektas

Lietuvos Respublikos

Teismų įstatymo Nr. I-480 130 straipsnio pakeitimo

įstatymas

2019 m. d. Nr.

Vilnius

1 straipsnis. 130 straipsnio pakeitimas

1.	Pakeisti 130 straipsnį ir jį išdėstyti taip:

„130 straipsnis. Rimties ir tvarkos teismuose palaikymas, teismų apsauga

1. Tvarką ir rimtį teismuose padeda užtikrinti policija, o Lietuvos apeliaciniame bei Lietuvos aukščiausiame teismuose, Vilniaus apygardos ir Kauno bei Klaipėdos apygardos teismuose, o ypatingais atvejais ir kituose Lietuvos Respublikos teismuose ir Viešojo saugumo tarnyba prie Lietuvos Respublikos vidaus reikalų ministerijos (toliau – Tarnyba).

2. Teismų apsaugai užtikrinti skiriamų pareigūnų skaičių nustato policijos generalinis komisaras ir Tarnybos vadas, atsižvelgę į Teisėjų tarybos siūlymus.

3. Teismų apsaugą užtikrinanti policija ir Tarnyba finansuojamos iš joms išlaikyti skirtų valstybės biudžeto lėšų.

4. Teismų apsaugą užtikrinančių pareigūnų įgaliojimus nustato įstatymai.

5. Į teismo patalpas draudžiama įnešti ginklą, šaudmenis, sprogstamąsias, nuodingąsias ar kitas akivaizdų pavojų žmogaus gyvybei ar sveikatai keliančias medžiagas ir daiktus.

6. Šio straipsnio 5 dalies nuostatos netaikomos asmenims, kuriems turėti ginklą ar kitus pavojingus daiktus ar medžiagas reikalingas atliekant tarnybines funkcijas, taip pat kai tokios medžiagos ar daiktai yra teisme nagrinėjamos bylos sudedamoji dalis. Teismo pirmininko leidimu ginklą savigynai į teismą gali įsinešti to teismo teisėjai, teismo valstybės tarnautojai ir darbuotojai, dirbantys pagal darbo sutartis.

7. Siekiant užtikrinti teismo saugumą, teismo patalpose esantys ar norintys į jas patekti asmenys ir jiems priklausantys daiktai gali būti tikrinami.

8. Teismo pirmininkas gali nustatyti asmenų elgesio teisme (ne proceso metu) tvarką.“

2 straipsnis. Įstatymo įsigaliojimas

1.	Šis įstatymas, išskyrus šio straipsnio 2 dalį, įsigalioja 2021 m. sausio 1 d.

2.	Lietuvos Respublikos Vyriausybė iki 2020 m. gruodžio 31 d. priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą.

Respublikos Prezidentas

Teikia

Seimo narys	(Parašas)	Arvydas Anušauskas

(Parašas)